Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 740

126. Az elemzés kiindulópontja a felek vásárlóerejének vizsgálata. Vásárlóerõ akkor tételezhetõ fel, ha a beszerzési megállapodás a beszerzési piac összértékének elég nagy hányadára terjed ki ahhoz, hogy az árak a versenyképes szint alá szoríthatók, vagy a versenytárs vásárlók a piachoz való hozzáférésbõl kizárhatók legyenek. A piac szállítóival szembeni vásárlóerõ magas foka a hatékonyság csökkenésével — mint például a minõség romlása, az innovációs erõfeszítések csökkenése, vagy végsõ soron az optimális szint alatti kínálat — járhat. A vásárlóerõ összefüggésében azonban az elsõdleges szempontok azok, hogy az alacsonyabb árak még alacsonyabb szinten, a fogyasztóknál már nem jeleníthetõk meg, ez pedig a vevõk versenytársainál az eladási piacon költségnövekedést okozhat, mert a szállítók megpróbálják az egyik fogyasztói csoportra vonatkozó árcsökkentést más fogyasztói csoportra vonatkozó árnöveléssel ellensúlyozni, vagy a versenytársak kisebb mértékben érik el a hatékony szállítókat. Ennek következtében a beszerzési és az eladási piacokat az alább kifejtendõ kölcsönös összefüggések jellemzik. A beszerzési és az eladási piacok közötti kölcsönhatások

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes